Nyttårsbilder

Nyttårsbilder eller nianhua (kinesisk: 年画, pinyin: Nían Hùa) er populære banhua i Kina. De er kolorerte blokktrykk for dekorasjon under feiringen av det kinesiske nyttår. 

 Bakgrunn 
Til å begynne med ble det laget trykk av dørguden så lang tid tilbake som i Tangdynastiets tid. Senere tilkom flere motiver, som kjøkkenguden, kvinner og spedbarn. Det ble skikk å skifte ut årets bilde ved det neste nyttår, for å si farvel til det gamle og ønske fremtiden velkommen (辞旧迎新).

På 1800-tallet begynte en masseproduksjon av nianhua, og de hadde da ofte anknytning til samfunnsbegivenheter. 

Motivene ble gjerne valgt for å nøre opp om patriotisme. Mange nianhua ble til under bokseropprøret og viste kampen mot åttenasjonsalliansen.

Særlig mange nyttårsbilder produseres i Sichuan, Tianjin, Shandong, og Suzhou.  I Tianjings bydel Yangliuqing, som fremdeles er kjent for sine bilder, ble det produsert nyttårsbilder så tidlig som en gang mellom 1573 og 1620.

Mange nyttårsbilder fra Sichuan produseres i Mianzhu. 

Referanser

Kategori:Kinesisk kunst
Kategori:Kinesisk nyttår
Kategori:Trykking